钦定古今图书集成/明伦汇编/官常典/第620卷 > 《李承之知青州制》前人
## 钦定古今图书集成/明伦汇编/官常典/第620卷 > 《李承之知青州制》前人

朕东望齐鲁之国，河岱之间，沃野千里，生齿亿万。商
农阜通，儒侠杂居。可以大度长者服，难以细谨法吏
治也。具官李承之，生于甲族，世为名臣。屡试有劳，所
见者大。肆予命汝，尹兹东土。昔曹参为齐，问治于其
师。盖公曰：“治道贵清静而民自定。”汝师其言，则予汝
嘉。